

PROJEKTS uz 06.12.2024.

vēlamais datums izskatīšanai domē: 11.12.2024.

sagatavotājs, ziņotājs: Inga Pērkone

 LĒMUMS

Ādažos, Ādažu novadā

2024. gada 11. decembrī **Nr.**«DOKREGNUMURS»

**Par grozījumiem Ādažu novada pašvaldības domes 2024. gada 29. februāra lēmumā Nr.75 “Par pilnvarojuma līguma slēgšanu”**

Ādažu novada pašvaldības dome 25.07.2024. pieņēma lēmumu Nr. 302 “Par grozījumiem Ādažu novada pašvaldības domes 2024. gada 29. februāra lēmumā Nr.75 “Par pilnvarojuma līguma slēgšanu”” (turpmāk – Lēmums). Atbilstoši Lēmumam pašvaldība un SIA “TOP 10” (reģ. Nr. 40003898454, juridiskā adrese: Remberģu iela 13, Ādaži, Ādažu nov., LV-2164 (turpmāk – Uzņēmējs)) 07.08.2024. noslēdza līgumu Nr. JUR 2024-08/774 (turpmāk – Līgums) par vispārējas tautsaimnieciskas nozīmes pakalpojuma sniegšanu, paredzot dzīvojamās īres mājas būvniecību un dzīvokļu izīrēšanu mājsaimniecībām atbilstoši Ministru kabineta 14.07.2022. noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” prasībām.

Gan nekustamo īpašumu Elīzes iela 1, Elīzes iela 3 un Lindas iela 1 (kā lietu kopības) elektroniskās izsoles (turpmāk – Izsole) noteikumos, gan Lēmumā tika noteikti termiņi, kas uzņēmējam jāievēro, lai nekustamos īpašumus varētu atsavināt, t.sk., ne vēlāk kā 4 mēnešus pēc pilnvarojuma līguma slēgšanas ar pašvaldību tam jāiesniedz pieteikums akciju sabiedrībā “Attīstības finanšu institūcija Altum” (turpmāk – “Altum”) zemas īres maksas mājokļu būvniecības programmas īstenošanai un jāsaņem lēmums par aizdevuma piešķiršanu.

Uzņēmējs 09.09.2024. iesniedza “Altum” aizdevuma pieteikumu Nr. AIZD-IDZ-30 (turpmāk – Pieteikums). “Altum” 17.09.2024. informēja Uzņēmēju, ka programmā iesniegto aizdevumu pieteikumos pieprasīto izmaksu apmērs būtiski pārsniedz pieejamo finansējumu. 05.12.2024. no “Altum” tika saņemta vēstule (pašvaldības reģ. Nr. [ĀNP/1-11-1/24/6630](https://dvs-adazi.namejs.lv/Documents/Update/1297163)) par to, ka uz 03.12.2024. Pieteikums atrodas sākotnējā izvērtēšanas stadijā, taču tā izskatīšana tiks turpināta tikai finansējuma pieejamības gadījumā.

No Uzņēmējam noteiktajiem 4 mēnešiem, kuru laikā bija jāsaņem lēmums par aizdevuma piešķiršanu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai, 2 mēnešus un 21 dienu Pieteikums “Altum” netika vērtēts no Uzņēmēja neatkarīgu apstākļu dēļ. Atbilstoši Līguma 8.2. punktam, Līdzēji ir atbrīvoti no atbildības par Līguma saistību neizpildīšanu, ja tas saistīts ar nepārvaramas varas apstākļiem. Tādējādi, par 2 mēnešiem un 21 dienu no brīža, kad finansējums kļūst pieejams, būtu jāpagarina Izsoles noteikumu 1.5.2. punktā un Lēmumā noteiktais termiņš, līdz kuram jāsaņem “Altum” lēmums par aizdevuma piešķiršanu.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30.1 panta pirmo daļu, 34. panta otro daļu un 36. panta pirmo daļu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 29.02.2024. lēmumā Nr. 75 “Par pilnvarojuma līguma slēgšanu” papildinot lemjošo daļu ar jaunu 1.1 punktu:

“**1.1 Noteikt, ka SIA “TOP 10” (reģ. Nr. 40003898454), juridiskā adrese: Remberģu iela 13, Ādaži, Ādažu nov., LV-2164) jāiesniedz pašvaldībai akciju sabiedrības “Attīstības finanšu institūcija Altum” zemas īres maksas mājokļu būvniecības lēmums par aizdevuma piešķiršanu ne vēlā kā 2 mēnešus un 21 dienu no brīža, kad finansējums kļūst pieejams.”**

1. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai,

JIN, NĪN, GRN, APN, IDRV, SIA “TOP 10” (jvanags@gmail.com) - @

*Pērkone, 27336847*